**Стажант Автоматизация**

ТИТАН Златна Панега е с над 100 години опит в тежката промишленост и е един от основните производители на качествен цимент в страната. Компанията се стреми постоянно да допринася към подобряването на стандарта на живот в региона, спомага за опазването на околната среда и подкрепя социални и културни дейности.

Ние от Златна Панега Цимент, част от Групата ТИТАН, търсим амбициозен, любопитен студент или завършващ за: **Стажант Автоматизация**

В ТИТАН вярваме в силата на хората ни. Вярваме, че всеки е лидер, независимо от позицията, на която е. Във всеки млад човек има потенциал. Той трябва да се развива и да бъде ценен. Ние знаем как да го направим.

Мислиш ли да започваш работа? А къде и какво?

Спокойно, не е нужно да имаш всички отговори. Трябва ти само желание и готовност да поемаш отговорност.

**Ела при нас и:**

* ще подпомагаш електротехниците в процеса на поддръжка на автоматизирана система за управление на производството
* ще имаш възможност да участваш заедно с бригадите при подмяна, ремонт и настройка на сензори, управляващи системи, честотни регулатори и всякакъв тип процесна автоматика
* ще научиш и натрупаш практически опит със серията индустриални контролери на Siemens, HMI интерфейси

А от теб очакваме да мислиш, да споделяш и да действаш смело!

**Нашата програма ще ти пасне, ако ти:**

* си студент в II, III, IV курс на обучение или наскоро си завършил висшето си образование в подходяща специалност (Автоматика, роботика и компютърни управляващи системи; Автоматика, информационна и управляваща техника)
* притежаваш добра компютърна грамотност
* имаш свидетелство за управление на МПС категория „В”
* си готов да учиш и да подхождаш отговорно към предизвикателствата на реалния бизнес
* си целеустремен, любопитен и организиран
* имаш желание за работа в индустриална среда
* искаш да работиш в екип

Мястото на работа е гр.София

Нека заедно вървим напред с отдаденост и удовлетворение от резултатите, които постигаме!

**Ние ти предлагаме:**

* Платен стаж на трудов договор - възнаграждение 1 450 лв (бруто)
* Продължителност на стажа: 1, 3 или 6 месеца
* Възможност да подготвиш дипломната си работа с нас
* Интересни проекти, по които ще работиш с опитни ментори
* Възможност да се запознаеш с добрите практики в международна компания
* Вътрешно фирмени обучения и онлайн обучения в Udemy
* Ваучери за храна и допълнителни средства за храна
* Платен отпуск
* Безплатен транспорт от и до: София, Плевен, Ловеч, Луковит и Тетевен
* При успешно завършен стаж, възможност за започване на постоянна работа.

В случай, че желаеш да кандидатстваш за позицията, моля изпрати автобиография. Само одобрените кандидати ще бъдат поканени на интервю. Всички кандидатури ще бъдат разглеждани при пълна конфиденциалност, съгласно разпоредбите на ЗЗЛД.